Վարագույրները մթնեցնում էին սենյակը, որից վարդի բնահյութի, սափրվելու օճառի, ճանդանի ու նավթալինի հոտ էր գալիս։ Ոլորուն սյուներով մեծ մահճակալի և պատի միջև ծվարած պահարանը, զարդասեղանը և մահճասեղանները ծանրաբեռնում էին սենյակը և նեղվածք էին ստեղծում։ Կանայք ստիպված եղան նստել մահճակալի եզրին՝ խաչով և սրբապատկերներով զարդարված պատի դիմաց։ Թեյի բաժակները մահճասեղանին դնելու համար Արփինեն ակնածանքով տեղաշարժեց ձիթենու տերևները, որոնք նա պահպանել էր Ծաղկազարդի տոնից։